
A 
unke cu tur siman den Corte tin un 
caso y tal señala cuanto castigo 
tal haya pa simpel posesion di arma, e 
actitud no tal cambia. Ta sigui haya ho- 
bennan cu arma di candela. 


Diasabra ultimo tabatin un incidente 
unda cu a detene un hoben haya cu 
cuchiu den su poder ora cu el a acudi 
na un evento deportivo. 


E hecho aki a sosode den oranan laat 
di diasabra atardi, A pidi presencia 
di patruya na un veld di bala na Pos 
Chikito unda supuestamente lo tin un 
pelea formal tumando luga. Ya caba 
na e sitio, un ciudadano ta indica e 
patruya unda cu e grupo problematico 
a cana bay. 


Nan a topa berdad cu un grupo di cinco 
mucha homber di cual dos di nan, ora 
cu a mira e auto di polis, a core bay 
den direccion diferente cada un. E otro 
tresnan a keda para manera stand- 
beeld. 


Nan version di e sucedido ta cu nan 
tabata wak un wega di bala ora cu un 
auto Toyota Yaris preto a yega para 
cerca di nan. Algun mucha homber a 
baha for di e vehiculo cu machete den 
man. Nan a haya miedo y a core bay. 


Nan a bisa di no tin problema cu ningun 
gang ni cu e personanan riba veld, y 
no conoce e mucha hombernan cu 
machete. 


Na mesun momento e polisnan a haya 
informacion via portofoon di nan cole- 
ganan na e veld, cu a papia cu un 
testigo. E persona aki a conta cu e 
hobennan den e auto preto tabata na e 
sitio caba prome cu e incidente a tuma 
luga. 
E otro grupo tabata hunga futbol. El a 


nota cu e mucha hombernan menciona 
tabatin un machete den nan poder y 
a mira 8 core bay for di e sitio. Un di 
e mucha hombernan ta bisti cu tshirt 
cora y a mir’e cu un arma di candela. 


A dicidi di rista e tres mucha hombernan 
cu polis a para y bingo. A haya un di 
e mucha hombernan cu dos cuchiu. 
Ta trata di e mucha homber di inicial, 
kende a detene pa posesion di arma. E 
otronan cu a core bay ta pa un motibo, 
probablemente nan lo tabatin un of 
otro arma den nan poder. 


Awendia pa posesion di arma di candela 
so ta haya un castigo di 18 luna. Pues 
un aña y mey di bo bida ta bay perdi. 
Den un otro caso cu recientemente 
tabata den Corte, un mucha homber 
cu ta menor di edad ta acusa di a hinca 


un otro 4 biaha cu un cuchiu y ta core e 
riesgo di bay cera pa basta aña. 


Mayoria di esnan envolvi den e caso di 
hincamento, entre agresor, victima y 
testigonan tabata muchanan, incluy- 
endo uno di 13 aña. Nan tabata den 
oranan di marduga riba caya den un 
discoteca. 


A permiti nan drenta e luga sin controla 
identificacion. Esaki ta un tipo di control 
cu mester bini cu ne. Hobennan riba 
caya y boet pa mayornan cu ta permiti 
esaki. Tin biaha medidanan excentrico 
ta necesario. 


Hobennan cu arma blanco of di 
candela ta un problema serio na Aruba 


Dialuna, 13 Maart 2023 
AWEMainta 
LOCAL 
3 


N 
a luna di December di 2022, go- 
bierno a anuncia loke gobierno ta 
kere di tabata un bon noticia, esta cu 
salario minimo, lo aumenta cu 78 flo- 
rin, cual ta un aumento di 4.3% pero e 
impacto di e aumento aki pa esunnan 
cu ta gana salario minimo, tabata in- 
existente. 


Gobierno pa mas cu cinco aña, a bin 
ta trahando c’un tipo di ‘telraam’ cu 
ta traha solamente den bentaha di 
gobierno y no di pueblo, ya cu ora cu 
compara e aumento di salario minimo, 
e ta hoga den e lama bruto di inflacion, 
principalmente productonan di prome 
necesidad. 
Ta gobierno mes ta demostra con serio 
e ‘kloof’ ta entre gobierno y esunnan 
di menos entrada ya cu ta algun luna 
prome cu aumento di sueldo minimo 
cu 4.3%, gabinete Wever Croes II a 
anuncia aumento di prijs di awa y cori- 
ente cu 24% y 27% cual aumentonan 
ta 
practicamente 
elimina 
cualkier 
bentaha cu esun cu ta cobra salario 
minimo lo por a gosa di dje. 
Ta bin acerca un inflacion cu ta for 
di control masha tempo caba y pa 
tuma un ehempel, por mustra riba 
un cuminda cu den hopi cas rond di 
Aruba, ta masha popular den e periodo 
di cuaresma cu ta andando awor. 


E aumento di salario minimo no ta nada 
comparabel cu tur e aumentonan cu a 
bin ta constata den productonan. No 
ta papia aki di un solo producto pero 
relato di Departamento di Estadistica 
y Asunto Economico a señala na dife- 
rente ocasion cu rond di 50% di e 
productonan di canasta basico ta 
conoce aumento cada luna. 


Un paki di bakiyou na 2019 tabata 


costa 6.19 florin cual sin duda tabata 
hopi barata y hopi hende tabata come 
bakiyou den e periodo Santo aki pero 
den fin di siman, por a tuma nota di e 
barbaridad cu a pasa pa loke ta e costo 
di un paki di bakiyou awendia. 


Mesun paki, den mesun plastic, den fin 
di siman tabata un special caminda a 
cobra pa e paki aki, e suma di 12.99 
florin pero cu normalmente sin e 
special, e mesun paki aki lo a costa 15 
florin pa paki. 


Aki ta papia di un aumento drastico di 
103% cual tambe ta pone e aumento di 
4.3% di salario minimo, perde den su 
totalidad y ta un situacion cu gobierno 
practicamente no a tuma na consider- 
acion ya cu di otro banda a spera cu 
algo lo wordo haci na esaki. 


TEMPORAL 
Aumento di prijs di awa cu 24% y di 
coriente cu 27% segun declaracion di e 
Minister encarga cu ta Glenbert Croes, 
inicialmente segun gobierno, lo tabata 
pa un periodo di seis luna solamente y 
e aumento cu a drenta na vigor na luna 
di Augustus di 2022. 
Kisas gabinete Wever Croes tin prob- 
lema pa ‘tel op’ su cosnan pero awe 
dia 14 di Maart di 2023 ta shete luna y 
mey caba cu e aumento di prijs di awa 
y coriente ta na vigor. 
Seis luna cu Minister Glenbert a sigura 
pueblo cu esaki keda na vigor, esaki a 
vence dia 31 di Januari di 2023, pues 
pa prome di Februari gobierno no a 
baha prijs di awa y coriente y tampoco 
dia prome di Maart y tur cos ta mustra 
c’un biaha mas gobierno ta priminti 
algo cu e no ta cumpli cu’ne. 


Salario minimo a subi cu 4.3% y 
prijs awa y coriente cu 24% y 27% 


Bakiyou a subi cu 105% 

C 
Aft ta sigui insisti den nomber di gobierno Hulandes, cu 
mester sigui reduci gastonan den cuido medico cu 60 
miyon pa aña y ta un situacion cu en realidad no por culpa 
e Hulandesnan pa esaki, ya cu e acuerdo aki ta uno di tan- 
tisimo cartanan cu Prome Minister di Aruba, a firma riba su 
mes sin nunca consulta cu Parlamento of su propio colega- 
nan di gabinete. 
Awendia despues di varios luna cu e medida aki ta ser 
ehecuta, tin cu constata cu gobierno no a logra den e 
proposito aki cu Premier Evelyn Wever Croes a firma, esta pa 
reduci 60 miyon pa aña. E grupo cu sin duda mas a sinti e 
peso di e medida aki, ta esunnan di menos entrada, esunnan 
cu ta pensionado y kendenan no ta gosa di un placa grandi 
manera otronan si tabatin suerte di acumula durante di nan 
añanan di servicio. 


AWEMainta den fin di siman a combersa cu famia di un 
ciudadano cu ta pensionado di 79 aña, kende su salud ta 
deteriorando poco poco, ya cu e no por ricibi remedinan cu 
el a bin ta tuma pa algun aña caba, ya cu nan a ser saca for 
di e lista di remedinan cu gobierno tabata cubri. 
For di 12 aña caba e cabayero Victor B. aki tabata tuma 
calmante pa drumi ya cu e ta sufri di un insomnio formal 
desde cu el a sufri atake di curason varios aña atras. 


Awor sr Victor no tin placa pa cumpra e medicina aki ya 
cu na tres ocasion el a presenta na botica cu e recept cu 
dokter a suministra na su persona pa e haya su remedi pero 
cahera di e botica ta esun cu tin cu pasa pa hende malo cu 
ta exigi placa pa e medicina di 
e persona aki. Manera sr Victor 
tin cantidad di otro ciudada- 
nonan cu a bin ta pasando 


den tur cos, hendenan cu ta sufri di presion pa hopi tempo 
y a bin ta tumando calmante pa drumi debi na e presion cu 
nan ta wordo confronta cune. Tur dia na varios botica tin 
ciudadanonan cu ta ser manda cas sin medicina ya cu nan 
no tin placa pa cubri esaki, caminda fuera di pensionadonan, 
hendenan cu ta biba di onderstand tambe ta pasando den 
mesun situacion aki. 


Ta algo hopi tristo y hasta tin cu mustra cu AZV por a reduci 
gastonan riba varios otro aspecto caminda ainda tin mal 
gastamento di placa ta tumando luga y no hinca e grandi nan 
den un situacion asina dificil caminda nan bida ta coriendo 
peliger. 


Te ainda gastonan di cuido avansa na por ehempel Colombia 
ta demasiado halto pero parce cu AZV no ta mirando nece- 
sidad pa corta den e direccion aki mientras cu di parti di 
gobierno, ta carece un vision real y realistico pa busca un 
solucion pa yuda esunnan mas vulnerabel den comunidad. 
Gabinete Wever Croes II no tin solucion pa pueblo, no tin 
ningun speransa pa pueblo cu dentro di poco e situacion 
financiero di miles di cas aki na Aruba, lo cambia ya cu gobi- 
erno a cuminsa crea cupo di trabou, a bin ta inverti den 
desaroyo economico di e pais. 


Te na momento cu esaki no ta 
tumando luga, e situacion di miles 
di hende ta keda algo sumamente 
delicado caminda hasta algun 
nan bida ta colgando na un hilo 
pa falta di fondo pa cuida di 
nan mes. 


cahera di e botica ta esun cu tin cu pasa pa hende malo cu 
ta exigi placa pa e medicina di 
e persona aki. Manera sr Victor 
tin cantidad di otro ciudada 
nonan cu a bin ta pasando 


delicado caminda hasta algun 
nan bida ta colgando na un hilo 


pa falta di fondo pa cuida di 


Analisis 


‘Spaar’ placa riba remedi di esunnan 
mas vulnerabel ta un crimen 


Te na momento cu esaki no ta 
tumando luga, e situacion di miles 
di hende ta keda algo sumamente 
delicado caminda hasta algun 
nan bida ta colgando na un hilo 


pa falta di fondo pa cuida di 


delicado caminda hasta algun 
nan bida ta colgando na un hilo 


pa falta di fondo pa cuida di 

T 
in un negoshi si- 
garia di contra- 
banda cu ta masha 
lucrativo. No ta un 
biaha cu autoridad- 
nan a confisca un 
cargamento 
asina. 
Siman pasa tabatin 
otro confiscacion. 
Segun por a lesa 
den 
publicacion 
di 
corantnan 
di 
Panama, dia 8 di 
maart ultimo, Dia di 
Hende Muhe, den 
un 
operacion 
cu 
asistencia 
interna- 
cional entre Duana di 
Panama y Colombia, 
a recoge riba lama 
grandi 
un 
barco 
cu tabata bayendo 
direccion di Aruba 
y abordo e tabata 
transporta 
1.4 
miyon paki di sigaria, 
balora na 1.3 miyon 
dollar. 


Segun por a lesa 
den e informenan, 
a aresta 8 persona 
di 
nacionalidad 
Colombiano y mester 
a haci uzo di armada, 
fiscalia 
general 
y 
Departamentonan di 
Duana di Colombia, 
cu ta esnan cu a bati 
alarma despues di a 
haya tip di informa- 
cion di un traslado di 
mercancia. 


Cuatro dia prome 
ya caba tabatin un 
confiscacion, na un 
haf na Panama, di 81 
“paca di sigaria”. Un 
caha tin 50 carton 
(cada 
carton 
10 


Miyonario contrabanda di sigaria direccion pa Aruba confisca 


paki). Esaki ta nifica cu a confisca 4.050 carton di sigaria, di diferente marca, balora na un poco 
mas cu 810 mil dollar. 


Contrabanda di sigaria ta un mercancia cu facilmente y den forma rapido por bira placa pa e organ- 
isacionnan criminal. 


Dialuna, 13 Maart 2023 
LOCAL 
6 
AWEMainta 


P 
ueblo di Aruba ta sigui bira mas pober bou gobernacion 
di partidonan MEP y RAIZ y por lo pronto no tin solucion 
na bista caminda hasta tin cu teme cu e situacion financiero 
di ciudadanonan di e pais, lo bira ainda mas pio. E situacion 
financiero di pueblo ta birando dia pa dia mas y awe na co- 
mienso di siman, cantidad grandi di casnan rond di e isla, ta 
lanta cu e duda grandi con nan tin cu pasa e siman aki. 
Parlamentario pa fraccion di AVP, Arthur Dowers a mustra 
cu pueblo ta bibando momentonan dificil, momentonan di 
lucha constante pa tene cabes riba awa ya cu no tin fin na e 
mal maneho di e actual gobierno. 


“Realidad di e situacion di nos pueblo, ta cu mientras cu nan 
ta mira nan placa bira menos tur siman, tin un gobierno ta 
birando super rico pero no rico pa yuda pueblo cu e miyones 
cu nan a ricibi for di mesun pueblo pober aki pero pa nan 
propio rikesa. 
Ministernan di gabinete Wever Croes II ta bibando den 
gloria, cumprando autonan di mas caro cu tin, biahando pa 
tur parti di mundo, yudando friends & family mientras cu pa 
pueblo gobierno no tin duna absolutamente nada. 


E autonan di luho ta pueblo mes tin cu paga e Ministernan 
core aden y riba dje ta pueblo tin cu paga pa gasolin y diesel 
di e autonan aki, mientras cu pa pueblo tin un reduccion di 
gasolin di apenas 4.9 cen. 
For di masha tempo caba, gobierno di Prome Minister Evelyn 
por a dicidi di reduci e aumento di accijns cu su gobierno 
a introduci na 2017 y asina alivia e prijs halto di gasolin y 
diesel pa pueblo pero esaki no a sosode y gobierno ta sigui 
ricibi miyones di entrada na e medida aki. 


Ministernan ta biahando pa tur parti di mundo, bayendo 
conferencianan, bayendo cantidad di demostracion manera 
entre otro maneho di desperdicio pero ora cu nan bin bek, 
pueblo no ta wordo beneficia cu nada di e bishitanan aki, 


cual pueblo mes tin cu cubri e gastonan aki. 
Ministernan ta bibando den luho, ta comiendo super bon tur 
dia mientras cu cantidad di famia manera un dialuna manera 
awe, tin cu mira sin tin suficiente pan, si tin suficiente alimen- 
tacion pa yiunan hiba cuminda scol y si tin espacio cu ora 
nan bin bek for di scol, nan tin cuminda riba mesa. 


Den bishitanan na casnan den barionan, nos ta haya un 
bista di cerca di e sufrimento aki di un pueblo cu ya no por 
soporta mas medida, cu gabinete Wever Croes a introduci y 
cu ainda tin cu wordo introduci ya cu ningun hende sa kico y 
cuanto Evelyn a firma cu Hulanda pa abusa di pueblo. 
No tin solucion pa pueblo loke ta nifica cu bou di gobierno 
di MEP y Evelyn Wever Croes, pueblo no por spera mucho 
cos ya cu pa falta di vision di gobierno, ta pueblo ta sigui 
sufri te dia cu e gobierno aki bay cas of wordo manda cas,” 
Parlamentario Arthur Dowers a declara. 


Parlamentario Arthur Dowers: 


Aruba tin Ministernan miyonario 
y un pueblo super pober 

E 
estudio pa midi e impacto economico, so- 
cial y pa sociedad di e desaroyo den e 
cantidad di casnan pa localnan na Aruba ta 
den pleno ehecucion. Minister Geoffrey Wev- 
er a anuncia esaki e estudio aki luna pasa pa 
investiga e.o. cuanto di nos ciudadanonan ta 
doño di nan propio cas y cuanto di e casnan 
na Aruba ta wordo uza como casnan pa biba 
so, y cuanto cu un meta comercial. 


Banco Central di Aruba su estudio titula 
“A hedonic regression analysis of house 
asking-prices in Aruba” na 2020 ta mustra 
cu e prijsnan pa casnan na Aruba a subi cu 
un averahe di 2% cada aña den e delaster 7 
añanan. E cantidad di camber, e grandura di 
construccion y e presencia di servicionan ta 
segun e estudio menciona, e factornan tras e 
subida di e prijsnan di casnan. 
E subida di e prijsnan di cas ta uno preocu- 
pante pasobra casnan ta bira impagabel pa 
nos ciudadanonan. E desaroyo aki ta stroba 
nos di logra e meta di un sociedad inclusivo 
den cual cada persona por participa y logra 
su metanan. Cada local mester por yega na su 
propio cas. 


P’esey e urgencia pa ehecuta e estudio pa midi 
e impacto economico y social pa sociedad di e 


Minister Geoffrey Wever preocupa: 


Prijs di casnan a bira impagabel pa localnan 


cantidad di casnan disponibel na Aruba. Economisch Bureau Amsterdam 
actualmente ta haci e estudio aki. Parti di esaki ta pa duna tur stake- 
holders e oportunidad pa duna nan contribucion na e estudio aki. P’esey 
Economisch Bureau Amsterdam lo traha den cooperacion estrecho cu 
entre otro Aruba Tourism Authority, Centrale Bank van Aruba, Centraal 
Bureau voor de Statistiek y Vacation Rental Owners Association. Esaki ta 
importante ora di traha y implementa un maneho economico. Ta premira 
cu pa fin di maart Economisch Bureau Amsterdam lo entrega e rapport 
final. 


Desaroyo economico ta trece banda di beneficio pa nos pais tambe retonan 
cu un impacto riba e calidad di bida di nos ciudadanonan. “Mi ta sigur cu e 
estudio importante aki lo duna su contribuicion pa hunto traha un maneho 
duradero y inclusivo, pa subi calidad di bida di nos ciudadanonan”, segun 
minister Geoffrey Wever. 

N 
ingun gobierno di MEP, a yega di mustra respet no sol- 
amente pa pueblo di Aruba den su totalidad pero sigur 
pueblo di San Nicolas en particular, segun miembro di frac- 
cion di AVP, Mike de Meza ta mustra. 
For di 2017 te cu awe 13 di Maart di 2023, gobiernonan di 
Prome Minister Evelyn Weaver Croes, no a cumpli cu prome- 
sanan haci na henter pueblo y tampoco promesanan haci na 
un desaroyo nobo pa e bario di San Nicolas, sr de Meza ta 
señala. “Dado momento bon no por sigui gaña hende y un 
pueblo di e forma aki, ya cu e berdad ta alcansa e mentira 
na cualkier momento y pueblo di San Nicolas ya ta na altura 
cu MEP simplemente no tin plan pa e bario aki. 


Ora cu nos scucha Minister di Energia, Glenbert Croes papia 
di un proyecto pa bin c’un planta di hidrogeno cu lo tin 
riba tereno di refineria, e ta mustra di tantisimo intento pa 
manipula henter pueblo di San Nicolas y henter e pais en 
general. Pa mustra con tanto Minister Glenbert como su 
gobierno ta tuma hende haci, ta ora cu el a anuncia su plan 
pa bin c’un planta di hidrogeno cu mester bin riba tereno di 
refineria na San Nicolas. 
Pues ya aki caba Glenbert ta bolbe dal tanto San Nicolas un 
tubo, ya cu for di luna di december di 2020, gabinete Wever 
Croes I a firma un acuerdo cu e companianan di Eagle LNG y 
Quanten LLC un contract cu RDA pa sigui cu negociacionnan 
pa mira si ta yega na un acuerdo pa logra reapertura di e 
refineria. 
Dia 14 di Januari di 2021, a firma un acuerdo cu e dos 
companianan aki un ‘letter of exclusivity’ tambe cu Eagle 
LNG pa desaroya un facilidad di gas na San Nicolas pero dia 
9 di December, a forma un “NO Desclosure Agreement” cu 
intencionnan totalmente diferente caminda e compania aki 
lo bay suministra WEB cu gas pero cu ta trata aki un acuerdo 


caminda pa 20 aña largo lo suministra e planta di awa y 
electricidad cu gas. 


Awe dos aña y tres luna despues, Glenbert Croes ta trata 
di bende pueblo di San Nicolas y di Aruba algo totalmente 
diferente, ya cu e ta boga pa Eagle LNG wordo involucra den 
un posibel planta di hidrogeno cu supuestamente lo bira e 
proyecto nobo atrobe pa San Nicolas y Aruba. 


Awe dia 13 di Maart di 2023, ainda Eagle LNG no a pone un 
solo dollar den caha di gobierno, no a presenta na Parlamento 
un plan di inversion y loke ta mas tristo, gobierno mes no 
a mira e plan aki pero awor Glenbert ta papia di acomoda 
Eagle LNG den posibel plan nobo pa uzo di tereno di refineria. 
Ki dia e mentiranan aki di gobierno MEP-RAIZ a yega na su 
fin, ya cu simplemente no por sigui manipula cu desaroyo 
economico di e pais y mucha mas cu e desaroyo economico 
di e bario di San Nicolas. 


Un gobierno mester ta honesto cu su pueblo pero ora cu 
e falta di respet pa e mesun pueblo aki ta birando asina 
obvio, e momento ta yegando pa vocifera esaki y mira kico 
tin cu haci pa evita cu e abuso aki lo continua sin mas,” 
Parlamentario Mike de Meza a declara. 


Parlamentario Mike de Meza: 


Minister Glenbert Croes buscando 
pa ‘hinca” Eagle LNG aden! 

R 
ecientemente Aruba a firma un acuerdo bi- 
lateral (MoU) cu Reino Unido di Gran Brita- 
nia y Irlanda di Norte. Esaki a wordo firma en- 
tre Directie Luchtvaart Aruba y e autoridad di 
aviacion civil di Reino Unido. Aki ta trata di un 
MoU relaciona cu transporte aereo cu ta regu- 
la derechonan di transporte aereo di e aerolin- 
eanan di ambos pais riba e rutanan entre ambos 
pais. 


E acuerdo ta segun e principionan di “open 
skies”, cu ta un maneho liberal sin restriccion y 
limitacion pa loke ta capacidad y frequencia di 
vuelonan. E maneho aki ta esun di mas efectivo 
pa maximalisa airlift, cual ta hopi importante pa 
Aruba su turismo. 


Tambe ta importante pa remarca cu e acuerdo 
firma ta habri porta pa vuelonan directo entre 
Aruba y Reino Unido, di cual dia 26 di maart 
2023, British Airways lo efectua su prome vuelo 
entre London Gatwick y Aruba. 


Siguientemente Aruba lo sigui e proceso cu 
e autoridadnan di Reino Unido pa converti e 
acuerdo aki den un tratado. 


E acuerdo aki ta forma parti di e strategia di 
Ministerio di Transporte pa sigui expande Aruba 
su infrastructura di acuerdonan bilateral di 
transporte aereo, pa asina crea mas posibilidad 
pa airlift y conexion, cu di su parti lo genera y 
stimula desaroyo economico. 


Minister Ursell Arends: 


Aruba ta firma acuerdo 


cu Reino Unido 

P 
arlamentario Tromp-Lee ta indica cu 
nos no mester lubida na ningun mo- 
mento con e 2 leynan di consensus a subi 
riba mesa paso nan a subi na e momen- 
to mas vulnerabel di nos pais. Door di e 
pandemia Aruba a saca un man pidi Hu- 
landa yudansa. Hulanda tabata dispues- 
to pa yuda pero esaki no a bin sin condi- 
cion. Berdad e ta placa aheno, placa di 
pueblo Hulandes, pero e condicionnan na 
su opinion no tabata realistico of eigen- 
lijk aceptabel. Un situacion cu nunca nos 
a spera, mirando e necesidad grandi cu 
nos pais tabata pensado aden door di e 
pandemia. Nos no por lubida e contexto y 
e realidad di e situacion na e momenton- 
an ey. Shelter in place, lockdown, econo- 
mia practicamente plat, mama y tatanan 
di famianan na cas sin por traha, salub- 
ridad den caos, hendenan muriendo etc. 


Ta incomprendibel con a baha COHO 
for di mesa y a bin cu un “onderlinge 
regeling” y ainda e ley di consenso di 
supervision financiero ta riba mesa. Si 
nos ta bisa cu e proceso encamina pa a 
yega na e dos leynan di consenso aki no 
tabata corecto, si nos ta bisa cu nos a 
bin cu un “onderlinge regeling” na luga 
di COHO paso asina nos ta garantisa cu e 
islanan ta mantene nan autonomia y nan 
eigenaarschap, dicon esaki no ta conta 
pa Raft? 


Esakinan ta e puntonan cu Parlamentario 
Tromp-Lee ta indica cu e tabata kier a 
accentua ora ta cuestiona su manera di 
mira e situacion. E ta kere cu door cu e 
situacion a “normalisa”, hopi kier lubida 
e contexto real di con cos a tuma luga y 
e proceso encamina cual no ta corecto. 
No ta pornada cu ta papia di “gedwongen 
consensus” esta consenso logra bou di 
presion. Gobiernonan no tabata tin otro 
opcion cu acepta e condicionnan pa por 
garantisa cu nan pais y nan hendenan 
ta mantene cabes riba awa. P’esey mes 
nos como Parlamentonan di e islanan no 
por responsabilisa nan na e manera cu ta 
keda sugeri. Nos ta compronde e situa- 
cion. Nan a keda poni lomba na muraya. 


Algo cu Parlamentario Tromp-Lee kier 
pa pueblo ta consciente di dje. Mescos 
cu Parlamentarionan di oposicion cada 
biaha ta cay den e mesun retorica, ta 
bay tin parlamentarionan di otro pais cu 
tambe kier purba tapa e solo cu un dede. 
Hopi kier pretende cu e pandemia no a 
tuma luga, y cu e debe crea tabata pa 
yuda nos famia y negoshinan. Mescos cu 
ora nos a trata achteraf e cuadronan legal 
pa subsidio di salario, asistencia finan- 
ciero na companianan chikito y mediano 
y Fase, cada biaha ta bin cu e retorica 
cu gobierno a actua incorecto, cu nan ta 
bin Parlamento pa nos drecha e situa- 
cion pa nan achteraf ta saca completa- 
mente di contexto. Esaki ta conta tambe 
pa e situacion cu e leynan di consensus. 
Ta lubida cu nos tabata den un pandemia 
y cu hende a wordo manda cas. Gobierno 
tabata traha di un manera deregula y no 
normalisa, pero sigur a maneha e pais aki 
cu determinacion y a tuma decisionnan 
importante. Algo cu nos no por y sigur no 
mag lubida! 


Tromp-Lee kier pueblo realisa cu ora nos 
ta subi un avion pa bay cualkier reunion 
di IPKO, nos mester subi cu e pechi di 
Aruba bisti. Bogando na tur momento 
pa e miho pa nos pais y nos hendenan. 
Tur hende mester realisa cu mescos cu 
nos no tabata kier COHO, nos no kier 
RAFT. Cu kier bisa mi cu ta cu mi gobi- 
erno mi tin cu atende sigur ta indica cu 
no kier papia di nos realidad y cu no kier 
splica dicon COHO no y RAFT si. Nos no 
mester lubida cu e leynan aki a wordo 
imponi y cu enberdad nos gobierno a bay 
di acuerdo y p’esey awe nos ta papia di 
“gedwongen consensus”. No por lubida 
cu gobierno no tabata tin otro alterna- 
tiva. Nan mester a tuma e decision pa 
zorg cu e sosten financiero ta yega nos 
pais. Nos ta gradici cu na momento cu 
nos a saca man, nos a wordo yuda, pero 
ta cu e condicionnan nos tin problema. 
Mescos cu a respeta e parlamentonan 
den reino pa loke ta trata nos opinion di 
COHO, mi ta haya a yega ora pa papia 


tambe di e otro ley di consensus cu ta 
Raft. Ma ripara durante IPKO cu masha 
tiki kier combersa di esaki y cu sagrada- 
mente nan ta kere cu e mester bira nos 
realidad. 


E accento poni den e discurso di 
Tromp-Lee ta cu mester bin cu e condi- 
cionnan di refinanciamento mas pronto 
posibel mirando cu na october venidero 
nos mester paga e suma di e debe mara 
na COVID di un solo biaha. Mas cu claro 
nos no por paga esaki y p’esey mester 
refinanciamento. P’esey a keda enfatisa 
cu a yega ora pa papia habri y cla. 


Mester tin claridad kico ta e condi- 
cionnan y con nos ta bay paga esaki bek. 
P’esey mes Tromp-Lee a haci apelacion 
riba e grado di solidaridad cu mester ta 
existi den Reino Hulandes, Cu mescos na 
Europa paisnan den Union Europeo ta 
yuda otro, e ta spera tambe cu e mesun 
man di yudansa berdadero aki keda duna 
na pais Aruba. El a accentua cu e ta spera 
cu ta bay bin un kwijtschelding of gift y 
tambe cu e ta spera cu e interes mara na 
e pagonan lo ta uno hopi abou y cu nos ta 
bay haya un periodo mas largo posibel pa 
paga e debe aki. Tromp-Lee ta indica cu 
ningun momento el a papia di portefeuille 
total di debe di nos pais. Un topico cu e 
ta haya cu tambe lo mester forma parti di 
combersacionnan entre e gobiernonan. 


Tromp-Lee a finalisa bisando cu e ta 
haya un lastima cu prensanan partidista 
tampoco no por kita nan pechi y bisti esun 
di Aruba, cu no ta informa pueblo debida- 
mente y no por stop di malinforma y guia 
tur cos den direccion pa crea desunion. 
Otro meta cuestionabel ta e persistencia 
pa kibra imagen di cierto politiconan of 
personanan na conviniencia propio y 
di un partido. Tromp-Lee ta subraya cu 
mientras ainda nos ta den un situacion 
financiero hopi delicado y den un estado 
di recuperacion e actitud aki sigur no ta 
yuda pasobra ta rekeri di union pa nos 
logra. Tur hende mester lora manga, 
traha y pone Aruba na prome luga. 


Debi cu prensanan partidista ta saca cosnan for di contexto: 


Parlamentario Shailiny Tromp-Lee ta trece dilanti 
aclaracionnan pa loke ta su discurso na IPKO 2023 Part 2 


Dialuna, 13 Maart 2023 
AWEMainta 
DEPORTE 
11 


e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


D 
irectiva di Centro di Bario Playa Pabao e 
aña aki ta otorga “Premio Cultural Playa 
Pabao” na sra Rubia Ruthsella Ras e mucha di 
Rancho. Aki ta sigui un resumen di trayectoria 
di sra Rubia. 
Rubia ta bin di mayornan cu tabata deportista. 
Su mama Vera Ras Ridderstap tabata cham- 
pion pitcher di Oranjestad-Store y selecci- 
onnan pa varios aña di Aruba. 


Sofball 
Desde comienso Rubia a hunga pa un solo 
team pero bou di diferente nomber: Love-Birds, 
Toshiba, Caribbean Village, Nevada (ultimo 20 
aña) y Kool-Aid (10 aña). Na aña 1976 Rubia a 
forma parti di seleccion di Antias como short- 
stop na Mexico, Na aña1978 Rubia a forma 
parti di un ekipo di hoofdklas na Diemen 
(Hulanda) como shortstop y pitcher. 
Seleccionnan cu Rubia a biaha pe ta seleccion 
Antiano y despues cu tur seleccion Arubano. 
Rubia a hunga na: Peru, Venezuela (hopi biaha 
y diferente ciudad) Mexico, Corsou (varios 
biaha) Sint Maarten, Colombia (hopi biaha y 
diferente ciudad), Bonaire y USA (Illinois). 


Record 
Te awo mas cu 600 wega pitcha y semper 
cu bon resultado Mundial 1989 USA Illinois, 
record inolvidabel pa Aruba. 
Indonesia/Tapei 3 – Aruba 6 
Argentina 2 – Aruba 3 
Te ainda niun persona tin un record pa Aruba 
asina di ta 2-0 den un mundial 


Otro deporte cu Rubia a practica: 
Futbol: Aparicio Stars y pa RCA 2002 – 2003 
Basketball damas: Marlboro bou di direccion 
di Harold Faro. 
Actualmente: 
- Hungado di Tanki Leendert Girls 
- Manager di Tanki Leendert Angels Hubenil y 
grandi hunto cu Tico Danies y Revelino Silie 
- Coach seleccion di Aruba 
- Scorer y ampire di liga ABBA y Bush-League 
softball pa ASB 


“Premio Cultural Playa Pabao 2023” 
otorga na: Rubia Ruthsella Ras 


Rubia ta mama y hungando cu su 3 yiunan pa Tanki Leendert Girls y semper 
cu amor pa e wega tan stima softball. Rubia ta dedica tempo pa yuda otro 
mucha practica y desaroya den deporte cu respet y disciplina. 
Rubia ta ricibi su premio durante un actividad cultural diasabra 18 di maart 
na Centro di Bario Playa Pabao. 

D 
iasabra marduga den careda di 1’or di marduga un 
accidente serio a sosode ariba e crusada di West- 
straat conoci pa Polis.Informacion adicional tawata in- 
dica cu tin hende herida, poniendo cu tanto polis y am- 
bulance a bay cu mas urgencia. 


Na yegada, polisnan ta confirma dos persona herida 
pues den cada auto un persona. Manera semper, falta 
di preferencia ta keda e motibo principal pa accidente 
ariba e crusada aki. 
E autonan envolvi tawata un Kia Sportage y Hyundai 
SUV. 


Dos ambulance a presenta na e sitio pa atende cu e 
personanan herida, unda cu na final Paramediconan a 
transporta nan pa Hospital.  


Crusada Weststraat 
cu Prof. lorentzstraat 
ta keda un punto pa 
accidente di trafico 

E 
lucha pa nos Status Aparte a cuminsa na inicio di siglo pasa 
ora cu Henny Eman sr. a cuminsa haci e pueblo di Aruba con- 
ciente di un situacion cu no tabata husto. E gobierno di Corsou ta- 
bata dicidi pa Aruba cu mester a acudi cerca dje pa cualkier cos 
chikito. Aruba bou guia di e comerciante Henny Eman a cuminsa 
boga pa un separacion di Corsou pero cu lasonan estrecho cu Hu- 
landa, un Status Aparte. Su grito pa Separacion a haya oido den 
tur skina na Aruba. Ora cu e refineria Lago y e waf – ambos a bin 
dor di intermediacion di Henny Eman – a establece nan mes na 
Aruba y a trece prosperidad pa e isla, e gritonan pa separacion a 
bira mas duro. Shon Henny Eman –manera e tabata wordo yama- 
a organisa demonstracionnan grandi bou e lema Vox PopuIi Vox 
Dei. E bos di Pueblo mester a wordo scucha. Na 1942 e bosnan aki 
a cruza frontera y Reina Wilhelmina, kende a priminti e islanan cu 
despues di guera lo cambia e relacionnan colonial y lo bin un Re- 
ino nobo. Reina Wilhelmina a pasa su corona pa su yiu Reina Ju- 
liana na 1948. Pa por logra e anhelo di e pueblo, esta un Status 
Aparte, partido AVP a wordo funda e tempo ey. Su pasion Hen- 
ny Eman sr. a pasa over pa su yiunan y na 1941 e hoben huris- 
ta Shon A Eman a haci su entrada den politica. Entre september 
1947 y januari 1948 tata y yiu hunto cu Aristide Wever a organisa 
42 encuentro den club y casnan di hende pa asina colecta firma 
di hombernan Arubiano riba 21 aña pa entrega na Su Mahestad 
pa asina por cumpli cu e ferviente anhelo di e pueblo humilde aki. 
Den un tempo dificil na unda e infrastructura tabata laga di desea 
a logra haya 2147 firma. E firmanan aki a wordo entrega na La 
Reina y a forma e base di e mocion di 18 di maart 1948 ora Shon 
A Eman a haci entrega di mocion Eman na e miembronan di Mesa 
Rondo na Den Haag. Un mocion cu unanimante a wordo acepta. 
E realisacion di nos Status Aparte ta trabou di generacionnan di 
lidernan grandi, kendenan a logra mobilisa nos pueblo pa e causa 
aki. E historia di Status Aaprte ta tambe e historia di e progreso 
social-economico y di e emancipacion di Aruba y henter e pueblo 
cu a duna un man pa promove e causa aki, entre nan 2147 Arubiano 
cu a firma e peticion pa La Reina pa Aruba haya su Status Aparte. 
Mayoria di e firmantenan aki ya no ta cu nos mas, pero nan nomber 
a keda graba den nos memoria y riba Plaza 18 di maart. 2147 
homber Arubiano balente cu hunto cu lidernan visionario a pone 
e fundeshi cu awe nos ta baas den nos mes cas. E aña aki nos ta 
recorda cu 75 aña pasa e mocion di 18 di maart a keda entrega na 
Mesa Rondo na Den Haag. A dura casi 40 aña prome cu e anhelo 
di e pueblo a keda realisa dia 1 di januari 1986. Un logro di pueblo 
di Aruba, guia pa lidernan visionario. Nieto di Henny Eman sr y yiu 
di Shon A Eman, Henny Eman tabata e prome Prome Minister di 
pais Aruba. 
Fundacion 18 di maart ta invita henter pueblo di Aruba y princi- 
palmente e firmantenan mes, nan yiunan, nietonan, bisanietonan, 
tataranietonan y nan demas famia pa un bunita celebracion riba 
Plaza 18 di maart for di 9or di mainta te 10.30. 


Fundeshi di nos Status Aparte 


….De principiële erkenning van het recht der volken 
van het Koninkrijk,hun verhouding met Nederland en onderling 
zelfstandig mede te regelen ligt opgesloten, of juister gezegd, is 
uitgangspunt van de Koninklijke rede van 6 december 1942…. 
(Shon A Eman na entrega di e mocion 18 di maart 1948) 


Henny Eman sr. cu sympatisantenan. 
E lucha pa Status Aparte tabata biba den curazon di e Arubiano. 
“Baas den nos mes cas” tabata resona tur caminda. 


Reina Juliana cu gran interes pa e lucha di Aruba y 
ta intercambia pensamento cu Henny Eman sr y Shon A Eman. 

D 
ialuna 13 di maart 2023, ta marca den nos historia como 
un dia cu a impacta Aruba fuertemente. 3 aña desde Co- 
vid 19 a drenta nos pais. Ni un ciudadano di nos mundo a 
pensa tampoco por a preveni e impacto aki. Sinembargo, 
mundo henter a lucha y tuma medidanan drastico pa con- 
tene e pandemia y pa stop e virus di sigui plama y causa mas 
daño. 


3 aña pasa, Gobierno di Aruba tambe mester a tuma pasonan 
drastico pa yuda salba tur ciudadano di un pandemia cu a 
bati na porta di tur pais rond mundo. Entidadnan financiero 
internacional a remarca cu Aruba tawata e pais den nos 
region cu mas a wordo afecta. Pero tambe nan ta reconoce 
cu Aruba ta e pais cu miho a y ta recuperando. Esaki no ta 
debi solamente na e pasonan lihe cu Gabinete Wever-Croes 
I a tuma, sino tambe ta danki na esfuerso di cada ciudadano 
cu a keda den union y positivo durante e periodo hopi dificil 
aki. 


Prome Minister, Evelyn Wever-Croes, den nomber di Gobierno 


di Aruba ta gradici cada ciudadano cu a demostra firmesa 
den e compromiso cu nos tin pa sigui lucha pa hunto hiba 
nos pais padilanti. Esfuerso di cada ciudadano a contribui 
na e recuperacion di nos pais. Den union y positivismo nos 
ta logra un miho bienestar pa Aruba y crea un futuro pros- 
pero pa nos yiunan.  


“Si nos mira atras riba e tres añanan tras di lomba, nos por 
mira un periodo hopi dificil cu a trece hopi preocupacion 
y incertidumbre pa nos tur. Pero nos por mira tambe un 
periodo caminda cu nos cu ta biba aki na Aruba, a bay bek 
na nos raisnan, na nos custumbernan. Nos a uni bek como 
pais. Pa e motibo aki tambe, mi tin tur fe y confiansa cu lo 
bay nos bon den futuro. Pasobra, manera nos himno ta bisa, 
nos ta tene firme na e fortalesa di nos baranca tan stima. 
Pasobra nos amor pa Aruba ta asina grandi, cu’n tin nada pa 
kibre. Nos a mustra cu den union y positivismo, Aruba ta sali 
victorioso. Esey ta loke nos a demostra den e tres añanan 
aki, y pa esey mi kier yama bo danki. Danki Aruba”, Prome 
Minister Evelyn Wever-Croes a expresa. 


Prome Minister Evelyn Wever-Croes:  


3 aña desde covid 19 a drenta nos pais 


“Esfuerso di union y positivism di cada ciudadano a contribui na e recuperacion di nos pais” 

E 
fin di siman aki a tuma luga riba Pla- 
za Libertador G.F. Betico Croes e Fes- 
tivalnan “Un Canto pa Aruba su Himno y 
Bandera”.  Diabierna e categoria Infan- 
til, diasabra categoria Hubenil y diado- 
mingo categoria Adulto. E festival aki a 
conta cu un Plaza Betico Croes comple- 
tamente yen, cu un publico grandi cu a 
bin pa apoya nos artistanan local y cu a 
disfruta di tres dia di festival dedica na 
nos Himno y Bandera.  


Manera ta un tradicion, tabata tin no 
menos cu 40 tent cu benta di dife- 
rente cuminda crioyo, pasa boca y arte- 
sania local. Minister di Cultura, Xiomara 
Maduro, tabata presente tur tres dia riba 
plaza pa apoya pero sigur tambe disfruta 
di e presentacionnan di nos artistanan 
local. E biaha aki, manera ta custumber, 
e mandatario a pasa bishita y combersa 
cu tur esnan cu a haci uzo tent pa gradici 
nan pa t’ey presente, deseando cada 
uno exito y gradiciendo nan tambe pa 
contribui na haci e tres dianan di festival 
aki uno grandi.  


Mester menciona cu e tres dianan di 
festival a resulta sumamente exitoso. 
Aruba completo a sali pa biba nos cultura 
grandemente. Pa cu esaki, Minister di 
Cultura, den nomber di Gobierno di Aruba, 
ta felicita y manda palabra di gradici- 
mento na e organisadonan Comision 
Promove Cultura cu a organisa e festival 
pa categoria Infantil y Hubenil y tambe 
na e Fundacion di Festival Folklorico cu a 
organisa e festival categoria Adulto.  


Masha danki y pabien na tur cantante y 
musico pa nan creacion dedica na nos 
Pais. Y un danki tambe na e publico 
presente y Aruba en general pa un bunita 
fin di siman. Cultura bo tin cu bib’e. 


Durante e festival ‘Un Canto pa Aruba su Himno y Bandera’ 


Cuminda crioyo, pasa boca y artesania local 
ta keda faborito ora di bishita festivalnan 


E publico a disfruta di tur locual e tentnan tabata tin pa ofrece 

Colegio Bon Bini tambe ta participa den Aruba Doet 


E 
aña aki Colegio Bon Bini ta una bes 
mas activo cu Aruba Doet. E aña aki 
nos a pone atencion riba sport, nos a tra- 
ha un veld di Baseball 5. Cu ayudo di dife- 
rente boluntario cu a duna nan aporte y e 
team completo di Colegio Bon Bini. E ac- 
tividad aki tabata un exito rotundo. Den 
Tempo record nos a logra nos meta. 


Awor riba e speelplaats di Colegio Bon Bini 
nos tin diferente wega pa e alumnonan. 
E alumnonan sigur lo keda contento cu 
esaki. Colegio Bon Bini ta sumamente 
agradecido na Aruba Doet cu a pone e 
fondo disponibel pa e proyecto aki. Un 
danki di curason na e boluntarionan cu a 
pone nan mes disponibel pa yuda riba e 
dia aki. Sin lubida e maestronan y famia 
kende nan tambe a duna nan aporte pa e 
proyecto por tabata un exito. 

WILLEMSTAD - Autoridadnan a haya 
un tip cu lo mester tin un plantacion 
formal di marihuana den e bario Groot 
Santa Martha y a dicidi di bay na e sitio 
dia 13 di september 2022, caminda en 
berdad a canta bingo.Un cantidad 427 
planchi di marihuana autoridadnan a 
reis riba dje un banda, pero tambe un 
otro cantidad di 119 planchi di mari- 
huana e otro banda, mas 41 gram di 
marihuana cla pa uza. Tambe e duo ta 
keda acusa di posesion di hermentnan 
horta for di brandweer, esta un sker 
hidraulico, un ‘sproeier’ hidraulico, un 
slang di presion colo blauw y tambe un 
otro slang colo oranje di presion. Na 
e sitio aki Ortela (35 aña di edad) ta 
biba, pero a bin haya Sophia (25 aña 
di edad) tambe na e adres caminda 
autoridadnan a bay. Abogado di e duo 
ta señora mr. Olga Lodowica y e fiscal 
tabata señora mr. S Polderman. 


Tratamento di e caso a cuminsa cu 
hues mr. Sigmar Carmelia haciendo tur 
sorto di pregunta na e acusado Ortela 
(kende actualmente ta encarcela). 
Rato despues e otro acusado Sophia 
tambe a cana yega y a join tratamento 
di e caso. Pa loke ta e hermentnan 
horta for di brandweer, segun hues a 
haya esakinan na cas di Ortega bou di 
un trapi, pero e acusado Ortega a para 
ariba cu e no tin nada di haber cu e 
hermentnan. 
Ta un tal Carlos y Chamo a bini pidie 
pa warda e ophetonan aki na su cas, 
hunto cu un generator. Hues a sigui haci 
pregunta pakico ta net e (esta Ortela) 
mester a warda e hermentnan aki. 
Riba esaki Ortela a contesta cu esaki 
ta pa motibo cu Carlos y Chamo cu 
frecuencia sa bin traha na Bandabou y 
unabes cu e hermentnan t’ey cerca dje, 
nan no tin nodi pasa molester cu core 
bay bin cu cargamento di e ‘cosnan’ 


ey. Tambe hues a mustra tanto Sophia 
como Ortela cu den sala di corte diabi- 
erna nan a bin ta duna otro declara- 
cion, siendo na polis nan a firma e 
proces-verbaal, den cua nan a admiti 
tur culpa. E acusado Ortela a sigui 
bisa cu ta Carlos a trece e hermentnan 
den su cas pa warda y cu e mes no tin 
nada di haber cu esakinan. E acusado 
Sophia tambe a insisti cu e no tin 
nada di haber cu plantamento di mari- 
huana, ni cu e cultivo constata na cas 
di Ortela y cu simplemente e tabata 
di bishita. Ministerio Publico, sinem- 
bargo ta pensa diferente den e sentido 
cu ambos ta responsabel y cu Sophia, 
maske e no ta biba nan e adres, lo ta 
encarga cu cuido di e planchinan di 
marihuana, den e sentido di lo ta duna 
awa. 


Hecho ta cu tanto Ortela como Sophia 
ta bon conocinan di polis. Durante 
tratamento di e caso aki e nomber di 
un tal ‘Mofi’ aki. Mofi ta e nomber di 
cariño di un di nan y ta considera tambe 
meti den e crimennan comete. Fiscal 
señora mr. Polderman sinembargo a 


considera cu tanto Sophia como Ortela 
ta culpabel den e 3 acusacionnan cu 
a subi mesa contra di nan. E fiscal a 
haya cu e castigo pa tur dos mester ta 
igual y a demanda un castigo di prizon 
di 18 luna di cua 6 luna condicional 
pa ambos y un periodo di prueba di 
2 aña. E acusado Sophia te ainda ta 
den libertad, su pareha ta actualmente 
na estado y ta verwacht e baby un 
momento pa otro. Hues mr. Carmelia a 
splica cu e libertad di Sophia ta di un 
caracter temporal (schorsing), te cu 
fecha di tratamento di e caso diabi- 
erna, anto esey kiermen cu Sophia for 
di diabierna por a keda detene atrobe y 
manda prizon direct. Hues mr. Carmelia 
sinembargo a opina cu tin rason pa 
tene cuenta cu e acusado Sophia su 
situacion personal (e tin un señora 
na estado, casi pa duna luz). Sophia, 
scuchando un kier otro a cuminsa 
rabia y hisa bos, bisando cu e no ta di 
acuerdo cu e argumentonan di fiscal 
señora mr. Polderman. Final di cuenta 
hues mr. Carmelia a bisa di lo no dicta 
sentencia ainda, e hues kier warda te 
dia 31 di maart pa bini cu e veredicto. 


Duo Sophia y Ortela den sala di 
corte pa plantacion di marihuana 

WILLEMSTAD - Un mucha homber cu yama Shumayrie 
(18) y su pareha cu yama Joainice (37) tabata den sala di 
corte diabierna acusa di atraco comete dia 20 di october 
2022 y cu a encera ladronicia di potmoni cu den dje 275 
florin, telefon mobil marca Samsung S20, tarhetanan di 
banco, I.D., SVB, pas di funmiles, ACU y prueba pa staciona 
auto na WTC. Esaki a sosode dor di core auto blokia un otro 
ciudadano, menas’e cu arma di candela, bati cu forsa bruto 
riba glas di e vehiculo y finalmente grita e chauffeur pa saca 
su potmoni y entreg’e. Despues di esey a para e auto, kita e 
yabi, caba zwaai e yabi, benta afo. 


E siguiente atraco cu a tuma luga y pa cua tambe Shumayrie 
ta responsabel a tuma luga dia 11 di november 2022. Aki e 
atracadonan a kita telefon mobil marca Samsung bay cune, 
tarhetanan di banco, funmiles, rijbewijs y mas documento di 
importancia. Aki atrobe ta papia di exposicion di un enorme 
violencia, esta cu cara tapa y cu arma di candela den man. 
Tambe a haya Shumayrie cu arma di candela y municion. 
E acusado Joainice ta un hende muhe cu ta e pareha di 
Shumayrie, kende tambe a keda acusa di posesion di arma 
di candela unicamente, pasobra a haya un arma di candela 
den su camber. Pero e sospecho serio ta cu e arma di candela 
aki ta pertenece na e mucha homber, esta na Shumayrie, 
pero autoridadnan ta tuma Joainice na malo, pasobra ta 
imposibel cu Joainice no tabata sa di nada. Un punto masha 
remarcabel ta cu Shumayrie a tira atraco cu un persona 
mas, pero no a papia absolutamente nada. E victimanan a 
bisa cu ta 2 atracado tabatin y cu Shumayrie no tabata su 
so. Den sala di corte tambe hues a hala Shumayrie su aten- 
cion pa e detaye aki. E acusado Shumayrie sinembargo, casi 
no a reacciona mes. Riba e pregunta dicon el a tira atraco, 
siendo su comportacion ultimo temponan tabata meho- 
rando considerablemente, e acusado a bisa cu el a fia un 
suma di placa cerca un persona, kende hopi lihe a bin na 
mal ordo ta exigi pa e paga e placa bek. Asina ey no a keda e 
acusado Shumayrie nada otro, sino di tira atraco. Polisnan a 
scucha su combersacionnan telefonico y en berdad a sa con 
Shumayrie tabata conta e forma con el a core blokia e vehi- 
culo y kita placa for di un di e victimanan. Na telefon, segun 
hues Carmelia, e acusado Shumayrie no a zona manera un 
persona cu a tira atraco contra di su boluntad. 


Enfin, tanto Shumayrie como Joainice ta bon conocinan di 
polisnan. A bini padilanti cu Shumayrie a tira atraco siendo 


apenas 17 aña di edad e tabata. Esey ta e motibo cu su 
castigo ta uno hubenil, esta notablemente mas suave si e 
tabatin 18 aña caba na momento di e atraconan. Fiscal señora 
Polderman y tambe hues a yama atencion di Shumayrie pa 
e realidad aki, bisando cu otro biaha e lo haya castigonan 
mucho mas halto. A para keto tambe na e acusado aki su 
pasado, kende ya for di mucha el a conoce problemanan 
grandi. Fiscal a demanda un castigo di prizon 18 luna di 
cua 6 luna condicional y un periodo di prueba di 2 aña pa 
Shumayrie y guia dor di Reclassering Hubenil. E acusado 
aki contestando, hues y fiscal firmemente a declara di ta 
dispuesto pa acepta yudansa profesional. 


Pa e mucha muhe Joainice e castigo cu fiscal a demanda ta 
24 luna di cua 6 luna condicional y un periodo di prueba di 
2 aña. Hues mr. Sigmar Carmelia a expresa comprension pa 
fiscal, pero a yega na un otro decision, esta pa Shumayrie 
un castigo hubenil di 18 luna di cua 6 luna condicional, 
mara na un periodo di prueba di 2 aña y guia di Reclassering 
Hubenil. 
Pero pa e mucha muhe Joainice, un castigo di prizon di 270 
dia di cua 188 dia condicional, kitando e periodo di aresto 
preventivo di 82 dia. Esey kier men cu Joainice lo no tin nodi 
di regresa prizon. 


Su debe na un otro persona 
a pone Shumayrie tira atraco 

Fortaleza Pa Famia 


ORA un persona ta rico esey no ta ningun problema, basta su rikesa ta legalmente obteni, pasobra si no ta asina, un dia e 
y tur su rikesa lo dal abao. 


Si un hende tin placa tampoco ta un problema, pero ora placa cuminsa domina su bida, 
Tur cos cu e kier ta placa, 
E ta pensa cu e por domina hende cu placa, 
Cumpra hende cu placa, 
Tin hopi preferencia riba otro hende pasobra e tin placa, 
Y placa a bira su Dios, e ta den gran problema, pasobra placa no tin mas poder cu Dios. 


Nos ta haci oracion na Dios pidiendo sanacion, liberacion, reconciliacion, pasobra ningun di e cosnan ey placa no por haci pa 
nos. Nos tin cu realisa cu si Dios no ta den e asunto envano nos ta traha (Salmo 127:1+2). 


Tur locual nos haci pa amor pa placa, ta hinca nos den e circulo vicioso, por ehempel bo no por casa pa motibo cu e homber 
of muhe tin placa, pasobra bo ta core e riesgo di bira esclavo di tur di abuso, y tin di soporta tur clase di inmoralidad pasobra 
placa a cumpra bo amor. Ora bo ta stima placa mas cu Dios, bo ta den idolatria, pasobra placa tin dominio riba bo, sin bo sa 
bo ta bira un persona haragan sin consenshi, sinberguensa y criminalidad ta cuminsa loer riba bo. 


Ma ken cu tin e biennan di mundo, y ta mira su ruman den necesidad y ta cera su curason,ta con e amor di Dios por permanece 
den dje? (1 Juan 3:17) 


Esun cu ta tene misericordia di un hende pober ta fia Señor.( Proverbionan 19:17). 
Rikesa haya door di engaño lo mengua, ma esun cu recoge door di trabao ta aumenta esaki.( Proverbionan 13:11) 


Ta bon pa nos como mayor siña nos yiunan, cu placa ta necesario, placa ta un herment pa sirbi nos, y nos no tin cu sirbi placa, 
placa no ta mas grandi cu Dios. Bo no por pone Dios un banda pa motibo di placa. Dios por duna bo placa, pero placa no por 
duna bo Dios. Cuanto hende no ta bende nan mes pa placa, hasta tin hopi ta drenta den yugo desigual y soporta tur clase di 
bagamunderia, djis pa mantene un status artificial di rikesa, mientras cu nan curason ta na werki . 


Tur hende mester siña pasa den necesidad y pasa den abundancia, pero nada di esey lo no 
cambia bo caracter como persona, ni tampoco mishi cu bo integridad. 


Pasobra amor pa placa ta rais di tur sorto di maldad, y algun hende door di esaki a desvia for di fe, y a traspasa nan mes cu 
hopi dolor. Ma huy pa e cosnan aki, abo homber di Dios, y busca husticia, santidad, fe, amor, perseverancia y mansedumbre 
(1 Timoteo 6: 10+11). 


Instrui esnan cu ta rico den e mundo actual pa nan no ta soberbe y pa nan no fiha nan speransa riba e insiguridad di rikesa, 
ma riba Dios, kende ta provee pa nos tur cos na abundancia pa nos disfruta di nan (1 Timoteo 6:17). 


Laga boso karakter ta liber di amor pa placa y sea contento cu locual cu boso tin, pasobra E mes a bisa: Nunca lo Mi bandona 
bo, y nunca lo Mi laga bo desampara. 


Ora nos tin fe den Dios, no ta necesario biba bao di stress, ni tampoco wordo manipula door di ningun hende pa placa. 
Pasobra nos Dios ta capaz pa duna nos tur locual nos mester (Juan 15:7). 


Y mi Dios lo provee tur loke boso tin mester, segun su rikesa den gloria den Cristo Hesus (Filipensenan 4:19). 


Sinceramente, Pastor Marcel Balootje 


Placa no tin mas poder cu Dios 

“En paz me acostaré, y asimismo 
dormiré; Porque solo tú, Jehová, me 
haces vivir confiado” 


Cu dolor na nos curason nos ta anuncia 
fayecimento di: 


Sr. Ernesto Cesar 
Heilbron de la Rosa 
Mihor conoci como de la Rosa. 
*28-06-1948 - †10-03-2023 


Na nomber di su 
Yiunan: 
Jasmin Elena Heilbron Barros 
Monica Sofia Heilbron Barros 
Naline Ester Heilbron de la Rosa y Dan 
Oduber 


Nietanan: 
Kennylienne Xyandra Ruiz 
Lyxienne Shaindra Ruiz 


Rumannan: 
William Heilbron y esposa 
Gloria de Sanchez 
Marbel Heilbron y esposo 
Emilse Heilbron 
Orlando Heilbron y esposa 


Subrina(o)nan y famia: 
William, Ernesto, Sandra, Ivan, Zhamir, 
Patricia, Miriam, Marcos, Juan, Rosa, 
Ingrid, Rafael, Maira, Lucho, Miriam, 
Daisy, Ivonne, Cecilia, Gonzalo, Nelly, 
Luz Marina, Segundo, Antonio, Ricardo, 
Araceli, Maria. 


Amigonan sercano: 
Jaime Gonzalez Viloria, Compinche 
(Jaime) y Etty. 


Famianan: 
Santos de la Rosa, Heilbron, Silva, 
Sanchez, Jinete, de Rocha, Ruiz, 
Oduber, Barros, Gonzalez, de Luque y 
de mas famia. 


Un agradicimento special na Dr. 
Ladenius, Dr. Van Niel y Cas Di Machi. 


Ta invita pa acto di condolencia y 
despedida cual lo tuma lugar na Aurora 
Funeral Home diamars 14 di maart 2023 
di 9:00 pa 11:00 or di mainta. 


Cremacion lo tuma lugar despues den 
seno familiar. 


Ta di menciona cu mayoria di su famia 
ta den exterior pero semper den su 
curason. 


Despensa nos si den nos tristeza nos por 
a lubida un of otro famia. 


Resa pa nos Maria. 
Nos cu ta na caminda cu nos 
problemanan. Resa pa nos cu nos 
por sigi e caminda di Jesus y Maria. 
Duna nos e curashi y forsa pa nos 
sigi bringa, y no descurasha, nos 
mester ta fuerte den temponan 
duro. 


Cu den future nos lo celebra y 
disfruta mas di nos bida enbes di 
mas cu tristesa, guerra y peliger. 


Maria Hendrika 
Corton 
Rietje 


Renkum - 8 januari 1919 
Aruba - 8 maart 2023 


Hendrikus (en Elza) van Gaalen 
Ruben, Thomas, Kiandra, Stacey, 
Stanley Aline, Evert, familie Corton 
Familie Croes, familie Speyer, familie 
Van de Voort Syl, Inez, Olivia en 
Jeanette Harold, Francisca en Shira 
Essed 


Un danki special na 
Dr Marcel Ho-Kang-You 


Mi mama, nos wela stima y amiga 
a desea un despedida simple hunto 
cu nos. 


E ta gradici cada un di boso di 
curason….”pa tur e amor, cariño y 
amistad inolvidabel” 


Miss me a little but not too long, 
And not with your head bowed low. 
Remember the love that we once shared, 
Miss me but let me go. 


With deep sympathy we announce 
the passing of our beloved mother, 
grandmother 
and great grandmother. 


Lidia Soraida Clark 
Sunrise: August 5th 1929 
Sunset: September 11th 2022 


Left to mourn are her: 
Children: 
Danilo and Marianne Clark 
Allan Clark 


Grandchildren: 
Danny, Nancy, Alain, Otis and Aisha 


Great grandchildren: 
Jair, Tuli, Nilo, Isaiah and Aivah. 


Brothers and Sisters: 
†Petronila Richardson and family 
†Rosendo Vlaun and family 
Veronica Richardson and family 
William (Billy) Buckley and family 
Alphonso Pantophlet and family 
Emilito Marlin and family 


Nieces and nephews too numerous to 
mention. 


Close friends: 
Jullie Richardson and family 
Kate Myers and family 
Stella Dupersoy and family 
Gladys Felix and family 


She was related to the family Clark, Allers, 
Richardson, Buckley, Vlaun, Pantophlet, Mc 
Farlane, Marlin, Richards, Deane, Wilson, 
Redhead, Emmanuel, Hazel, Meyers, 
Rodriquez, Peterson, Arrindell and Hughes. 


Our apologies if in our moments of grief, we 
forgot to mention someone. 


The family cordially invites you to join them 
in celebrating her life on Thursday March 
16th, 2023 at Christ Methodist Church 
located at Amalia van Solmstraat 3, San 
Nicolas Aruba. 


Condolences from 10.00 am to 10.30 am. 
Memorial Church Service starts at 10.30 
am. 
NO FLOWERS are accepted and we kindly 
request colourful attire. 
Please NO condolences at home after the 
service. 


Correspondence address: Family Clark, 
Oranjestraat 8-B, 2042 GS Zandvoort, 
Netherlands 


